En 36-årig mand fra Skagen har et alvorligt forklaringsproblem, efter lokalpolitiet fra Frederikshavn mandag eftermiddag fandt et skarpladt håndvåben på hans adresse. Manden fremstilles nu i grundlovsforhør klokken 12 tirsdag ved Retten i Hjørring. Det fortæller anklager Thomas Klingenberg. Skagboen lå inde med en pistol af typen Beretta, skarpladt. Yderligere var manden i besiddelse af 20 skarpe patroner. Han er nu sigtet for besiddelse af våben under særlig skærpende omstændigheder.

Opsummering:
En 36-årig mand fra Skagen fremstilles tirsdag for grundlovsforhør, efter lokalpolitiet fandt en skarpladt pistol på hans adresse.